Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7217

c) használatos futópálya, magasságmérő beállítási értékek, másodlagos válaszjeladó kódok, repülési szint és magasság utasítások, repülési irány és sebesség utasítások valamint az átváltási szint, amikor azt a légiforgalmi irányító közli vagy a légiforgalmi irányítás ATIS közleménye tartalmazza. 3.7.3.1.1 Az egyéb engedélyeket vagy utasításokat, beleértve a feltételes engedélyeket úgy olvassák vissza vagy nyugtázzák, hogy ezzel egyértelműen jelezzék azok megértését és végrehajtásának szándékát. 3.7.3.1.2 A légiforgalmi irányító hallgassa meg a visszaolvasást, hogy megbizonyosodjon arról, hogy a légiforgalmi irányító engedélyt vagy utasítást a hajózószemélyzet helyesen olvasta vissza és a visszaolvasás alkalmával tapasztalt eltérések és ellentmondások tisztázása érdekében azonnal intézkedjen. 3.7.3.2 Amennyiben az illetékes ATS hatóság másképpen nem rendelkezik, a légiforgalmi irányító és légijármű-vezető közötti digitális adat-összeköttetési (CPDLC) közlemények szóbeli visszaolvasása nem szükséges. Megjegyzés: A légiforgalmi irányító és légijármű-vezető közötti digitális adat-összeköttetési (CPDLC) közleményekre vonatkozó eljárásokat és előírásokat a 10. Annex II. kötete és a PANS-ATM 14. fejezete tartalmazza. 3.7.4 Az engedélyek koordinálása A légiforgalmi irányító szolgálati egységek egymás között a légijármű egész repülési útvonalára vagy annak meghatározott részére vonatkozó légiforgalmi irányító engedélyt az alábbiak szerint egyeztessék. 3.7.4.1 Egy légijármű részére engedélyezzék a tervezett első leszállási (célállomás) repülőtérig tartó repülést, amennyiben:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes